ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ስታድየም ትግራይ ግጥማት ቻምፒዮንስ ሊግ ኣፍሪቃ ንምእንጋድ ካብ ካፍ ፍቓድ ረኺቡ 7 ነሓሰ 2019 ምንጪ ስእሊ, Daniel Asmelash መግለጺ ስእሊ, ስታዲየም ትግራይ ኣብ ከተማ መቐለ ዝርከብ ትግራይ ስታድየም ግጥማት ቻምፒዮንስ ሊግ ኣፍሪቃ ንኽካየደሉ ዘኽእል ፍቓድ ካብ ኮንፈደሬሸን ኩዕሶ እግሪ ኣፍሪቃ ተዋሂቡ። ሓላፊ ቤት ጽሕፈት ፌደሬሽን ኩዕሶ እግሪ ትግራይ ኣይተ ኣንገሶም ካሕሳይ ንቢቢሲ ከም ዝሓበሮ፡ እቲ ስታድየም ዓለምለኻዊ ውድድራት ንምክያድ ዘኽእሎ ፍቓድ ክረክብ ናብ ካፍ ሕቶ ቀሪቡ ነይሩ። እቲ ሕዚ ካብ ካፍ ተዋሂቡ ዘሎ ኣፍልጦ ምሉእ ብምሉእ ዓለምለኻዊ ውድድራት ክካየደሉ ዘፍቅድ ከም ዘይኮነ ንቢቢሲ ተዛሪቡ። "ምስቲ ናይ መቐለ 70 እንደርታ ተሳታፎ ቻምፒዮንስሊግ ኣፍሪቃ ብዝተሓሓዝ፡ ነቲ ውድድር ዘድልዩ ነገራት ብምምላእ ናብ ካፍ ሕቶ ኣቕሪብና ነይርና። ነዚ መሰረት ብምግባር ድማ ካፍ መልሲ ሂቡና" ኢሉ። እቲ 'ኮንዲሽናል' ብዝብል ዝተወሃበ ፍቓድ ካፍ፡ ስታድየም ትግራይ መቐለ 70 እንደርታ ኣብ ሜድኣ ንእተካይዶም ግጥማት ቻምፒዮንስ ሊግ ጥራሕ ዘፍቅድ'ዩ። "ኣብ ቀጻሊ እቲ ሜዳ እናተርኣየ ምሉእ ፍቓድ ዝወሃቦ ኮይኑ፤ ሕዚ ግን ነታ ውድድር ጥራሕ ተፈቒዱልና'ሎ" ክብል እቲ ሓላፊ ኣረዲኡ። እንታይ ከማልእ ትጽቢት ይግበር?
